ທ່ານ ທຣຳ ຢືນຢັດໃນການໃຊ້ຢາ ຕ້ານໄຂ້ມາເລເຣຍ ເພື່ອປ້ອງກັນ COVID-19
ປະທານາທິບໍດີ ດໍໂນລ ທຣຳ ຜູ້ທີ່ມີລາຍງານວ່າ ມີຜົນກວດເປັນລົບສຳລັບໄວ ຣັສໂຄໂຣນານັ້ນ,  ໄດ້ປ້ອງກັນການຕັດສິນໃຈຂອງທ່ານທີ່ຈະໃຊ້ຢາ ໄຮດຣັອກຊີ ໂຄລຣໍວິນ  (Hydrxychloroquine). 
ປະທານາທິບໍດີ ດໍໂນລ ທຣຳ ໄດ້ຢືນຢັດ ກ່ຽວກັບ ການຕັດສິນໃຈ ຂອງທ່ານທີ່ຈະໃຊ້ຢາທີ່ເປັນບັນ ຫາ ເຖິງແມ່ນຈະມີຫຼັກຖານທີ່ບໍ່ພຽງພໍວ່າ ຢາຕ້ານໄຂ້ມາເລເຣຍ ແມ່ນມີປະສິດທິພາບໃນການຢຸດການຕິດຕໍ່ ຫຼື ປິ່ນປົວຄົນໄຂ້ໄວຣັສໂຄໂຣນາກໍຕາມ ໃນອີກດ້ານນຶ່ງ, ທ່ານປະທານາທິບໍດີ ແມ່ນກຳລັງເພີ່ມທະວີການຂົ່ມ ຂູ່ຂອງທ່ານທີ່ຈະຕັດທຶນຊ່ວຍເຫຼືອ ອົງການອະນາໄມໂລກ ຢ່າງຖາວອນ ນັກຂ່າວວີໂອເອປະຈຳທຳນຽບຂາວ ແພັດຊີ ວິດາຄຸສວາຣາ ມີລາຍງານ, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານ ໃນອັນດັບຕໍ່ໄປ ປະທານາທິບໍດີ ດໍໂນລ ທຣຳ ຜູ້ທີ່ມີລາຍງານວ່າ ມີຜົນກວດເປັນລົບສຳລັບໄວ ຣັສໂຄໂຣນານັ້ນ, ໄດ້ປ້ອງກັນການຕັດສິນໃຈຂອງທ່ານທີ່ຈະໃຊ້ຢາ ໄຮດຣັອກຊີ ໂຄລຣໍວິນ (Hydrxychloroquine) ທ່ານເວົ້າວ່າທ່ານໄດ້ໃຊ້ມັນເປັນເວລາສອງອາທິດມາແລ້ວ ແລະ ໄດ້ປະຕິເສດ ການສຳຫຼວດທີ່ບໍ່ອ້າງຊື່ ກ່ຽວກັບ ຢາດັ່ງກ່າວ ປະທານາທິບໍດີ ດໍໂນລ ທຣຳ ກ່າວວ່າ “ຖ້າເຈົ້າເບິ່ງໃນການສຳຫຼວດສະບັບນຶ່ງ, ເປັນການສຳຫຼວດທີ່ບໍ່ດີຫຼາຍ, ເຂົາເຈົ້າເອົາມັນໃຫ້ຄົນທີ່ມີສະພາບບໍ່ດີຫຼາຍ ເຂົາ ເຈົ້າເຖົ້າຫຼາຍ, ເກືອບວ່າຈະຕາຍແລ້ວ ມັນແມ່ນຖະແຫຼງການທີ່ເປັນສັດຕູກັບ ທ່ານ ທຣຳ ” ຄວາມມີປະສິດທິຜົນຂອງຢາດັ່ງກ່າວໃນການຕໍ່ສູ້ກັບໄວຣັສໂຄໂຣນາແມ່ນເປັນທີ່ຮູ້ຈັກພຽງໜ້ອຍດຽວ, ແຕ່ມັນອາດກໍ່ຜົນຂ້າງຄຽງ ທີ່ຮ້າຍແຮງ ລວມທັງບັນຫາ ຂອງຫົວໃຈ ທ່ານ ເດວິດ ຊັລລີວານ ອາຈານສອນ ກ່ຽວກັບ ຊີວະວິທະຍາໂມເລກຸນຂະ ໜາດນ້ອຍ ແລະ ພູມຄຸ້ມກັນວິທະຍາ ທີ່ໂຮງຮຽນສາທາລະນະສຸກ, ມະຫາວິ ທະຍາໄລ ຈອນສ໌ ຮັອບກິນສ໌ ກ່າວວ່າ “ຂ້າພະເຈົ້າຈະບໍ່ແນະນຳໃຫ້ປະຊາຊົນ ໃຊ້ມັນ ເພື່ອພະຍາຍາມປ້ອງກັນເຂົາເຈົ້າຈາກການໄດ້ຮັບໄວຣັສ ໃນເວລານີ້ ເພາະວ່າ ຄວາມສ່ຽງຕ່າງໆ ແມ່ນມີຫຼາຍກວ່າຜົນປະໂຫຍດ ຖ້າເຈົ້າມີແຕ່ໃຊ້ ມັນເພື່ອປ້ອງກັນ, ນອກຈາກວ່າ ເຈົ້າທຳການຊຸ້ມທົດລອງຢູ່ໃນໂຮງໝໍ ບ່ອນ ທີ່ເຈົ້າສາມາດຊອກຫາຄຳຕອບ ” ໃນລະຫວ່າງການແຂ່ງຂັນເພື່ອຄົ້ນຫາຢານັ້ນ, ປະທານາທິບໍດີ ທຣຳ ຍັງໄດ້ທຳ ການຜັກດັນດ້ວຍການຂົ່ມຂູ່ ທີ່ຈະຕັດທຶນຊ່ວຍເຫຼືອ ສຳລັບອົງການອະນາໄມ ໂລກຢ່າງຖາວອນ ດ້ວຍການກ່າວຫາອົງການດັ່ງກ່າວ ກ່ຽວກັບ ການອະນຸ ຍາດໃຫ້ ຈີນ ປົກປິດເລື່ອງຂອງເຂົາເຈົ້າໃນການລະບາດຂອງໄວຣັສໂຄໂຣນາ ປະທານາທິບໍດີ ດໍໂນລ ທຣຳ ກ່າວວ່າ “ໂດຍພື້ນຖານແລ້ວ, ເຂົາເຈົ້າຕ້ອງຊຳ ລະສະສາງການກະ ທຳຂອງເຂົາເຈົ້າ ເຂົາເຈົ້າຕ້ອງເຮັດວຽກໃຫ້ດີກວ່າເກົ່າ ເຂົາເຈົ້າຕ້ອງມີຄວາມຍຸຕິທຳກັບປະເທດອື່ນໆຫຼາຍຂຶ້ນ, ລວມທັງ ສະຫະລັດ ” ໃນຂະນະທີ່ມີການຕຳໜິວິຈານຈາກ ສະຫະລັດ ເພີ່ມຂຶ້ນ, ບັນດາປະເທດສະ ມາຊິກອົງການອະນາໄມໂລກ ໄດ້ຕົກລົງກັນທີ່ຈະທຳການສອບສວນຢ່າງເປັນອິດສະຫຼະ ກ່ຽວກັບ ການຮັບມືກັບໄວຣັສ ໂຄໂຣນາຂອງອົງການດັ່ງກ່າວຂອງ ສະຫະປະຊາຊາດນັ້ນ ຜູ້ອຳນວຍການອົງການອະນາໄມໂລກ ທ່ານ ເທດຣອສ ອາດານອມ ເກເບຣ ເຢຊຸສ ໄດ້ກ່າວວ່າ “ອົງການອະນາໄມໂລກຍັງຄົງມີຄວາມມຸ່ງໝັ້ນຢ່າງເຕັມທີ່ ຕໍ່ຄວາມໂປ່ງໃສ, ຄວາມຮັບຜິດຊອບ ແລະ ການປັບປຸງຢ່າງຕໍ່ເນື່ອງ ” ທ່ານ ທຣຳ ໄດ້ປະຕິເສດທີ່ຈະເວົ້າຢູ່ກອງປະຊຸມ, ບ່ອນທີ່ທ່ານ ສີ ຈິ່ນຜິງ ໄດ້ ກ່າວຄຳປາໄສຕໍ່ບັນ ດາສະມາຊິກຂອງອົງການອະນາໄມໂລກ ປະທານປະເທດ ຈີນ ໄດ້ກ່າວວ່າ ທ່ານສະໜັບສະໜູນການສືບສວນສອບສວນ ແຕ່ກໍໄດ້ກ່າວວ່າ ເຂົາເຈົ້າຄວນລໍຖ້າຈົນກວ່າໂຣກລະບາດຖືກຄວບຄຸມໄດ້ ທ່ານຍັງໄດ້ປະກາດວ່າ ຈີນ ຈະສະໜອງເງິນ 2 ພັນລ້ານໂດລາ ເພື່ອຊ່ວຍເຫຼືອໃນການຮັບມືກັບ COVID-19 ໃນບັນດາປະເທດທີ່ກຳລັງພັດທະນາ ທ່ານ ໂຣເບີດ ເດລີ ຜູ້ອຳນວຍການຂອງສະຖາບັນ Kissinger ທີ່ຮັບຜິດຊອບ ກ່ຽວກັບ ຈີນ ແລະ ສະຫະລັດ ທີ່ສູນກາງ Woodrow Wilson ໄດ້ກ່າວວ່າ “ຈີນ ຕອນນີ້ແມ່ນກຳລັງເຮັດວຽກກັບອົງ ການອະນາໄມໂລກ ໃນຖານະເປັນສະມາຊິກປະເທດນຶ່ງ ຂ້າພະເຈົ້າຄິດວ່າເຈົ້າສາມາດມີຄວາມສົງໄສກັບຄວາມຈິງໃຈ ຂອງເຂົາເຈົ້າ ທີ່ຈະມີສ່ວນໃນການສືບສວນສອບສວນ ຂ້າພະເຈົ້າຄິດວ່າ ພວກ ເຮົາສາມາດຄາດວ່າຈະເຫັນ ຈີນ ໃຊ້ສະຖານະພາບຄົນພາຍໃນນັ້ນ ເພື່ອຖ່ວງເວລາ ແລະ ຈຳກັດການສືບສວນສອບສວນໃຫ້ດຳເນີນໄປໜ້າ, ເຊິ່ງ ສະຫະ ລັດ ໄດ້ແຍກຕົນເອງອອກຈາກຂະບວນການດັ່ງກ່າວນັ້ນຍິ່ງຂຶ້ນ ” ສະຫະລັດ ສະໜັບສະໜູນມະຕິຂອງອົງການອະນາໄມໂລກ ແຕ່ໄດ້ດຳເນີນ ການຮຽກຮ້ອງສຳລັບ “ການເຂົ້າເຖິງຢາວັກຊີນຢ່າງກວ້າງຂວາງ, ໄວກວ່າກຳ ນົດ ແລະ ຢ່າງເທົ່າທຽມກັນ,” ໂດຍກ່າວວ່າ ພາສາທີ່ຖືກໃຊ້ຈະ “ສົ່ງຂໍ້ຄວາມ ທີ່ບໍ່ຖືກຕ້ອງເຖິງຄວາມເປັນຫ່ວງຂອງບັນດາຜູ້ຄົ້ນຄິດ ກ່ຽວກັບ ຊັບສິນທາງປັນຍາ President Donald Trump: David Sullivan, John Hopkins University: President Donald Trump: Radio track: WHO Director-General Tedros Adhanom Ghebreyesus Tedros Adhanom Ghebreyesus, WHO Director-General: Robert Daly, Wilson Center: